12. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ. 309422/15797 της 6/21 Οκτ. 1971 (ΦΕΚ Β΄ 837) Περί εφοδιασμού πωλητών Λαϊκών Αγορών δια παραπήγματος πωλήσεως των ειδών των. ΄Εχοντες υπ’ όψιν: 1.Tον Α.Ν. 1470/38 «περί Οργανισμού του Ταμείου Λαϊκών Αγορών Αθηνών-Πειραιώς και Περιχώρων ως ετροποποιήθη και συνεπληρώθη μεταγενεστέρως. 2.Τας διατάξεις του Ν.Δ. 136/1946 άρθρ.21 «περί Αγορανομικού Κώδικος κλπ.». 3.Τον Α.Ν. 19/1967 «περί τροποποιήσεως και συμπληρώσεως κλπ. του Α.Ν. 4/67 περί αποκαταστάσεως ευρυθμίας εις την λειτουργίαν των Δημοσίων Υπηρεσιών Ν.Π.Δ. Δ. κλπ.». 4.Την υπ’ αριθ. 186320/14264/9.6.67 κοινήν απόφασιν των Υπουργών Συντονισμού και Εμπορίου «περί καθορισμού αριθμού μελών Δ.Σ. Ταμείου Λαϊκών Αγορών». 5.Την υπ’ αριθ. 197600/17097/27.6.67 απόφασιν ημών «περί συγκροτήσεως Δ.Σ. Ταμείου Λαϊκών Αγορών». 6.Την υπ’ αριθ. 190274/18658/19.9.1970 απόφασιν ημών. 7.Την υπ’ αριθ. 11/4.6.71 πράξιν του Διοικητικού Συμβουλίου του Ταμείου Λαϊκών Αγορών. 8.Το Ν.Δ. 957/71 «περί Υπουργικού Συμβουλίου και Υπουργείων, αποφασίζομεν: Κυρούμεν την υπ’ αριθ. 11/4.6.71 πράξιν του Διοικητικού Συμβουλίου του Ταμείου Λαϊκών Αγορών και καθορίζομεν ότι: 1.Άπαντες οι πωληταί Λαϊκών Αγορών κάτοχοι αδείας πωλήσεως των επιτρεπομένων ειδών, υποχρεούνται όπως εντός μηνός από κοινοποιήσεως της παρούσης, εφοδιασθώσι δια του απαραιτήτου προς πώλησιν των ειδών των, παραπήγματος ομοίου προς το χρησιμοποιούμενον σήμερον και εγκεκριμένον παρά της Υπηρεσίας τοιούτον, μη επιτρεπομένης εν εναντία περιπτώσει της προσελεύσεώς των εν ταις Λαϊκαίς Αγοραίς. 2.Του λοιπού οι λαμβάνοντες άδειαν το πρώτον πωλήσεως των επιτρεπομένων ειδών, δέον να προσέρχωνται εν ταις Λαϊκαίς Αγοραίς, απαραιτήτως εφοδιασμένοι δια του ως ανωτέρω παραπήγματος, απαγορευομένης εν εναντία περιπτώσει της προσελεύσεώς των εν αυταίς. Η υπ’ αριθ. 302263/12966/71 απόφασις καταργείται. Η παρούσα δημοσιευθήτω δια της Εφημερίδος της Κυβερνήσεως. 